CELEX: 62018TN0216
Language: ro
Date: 2018-03-28 00:00:00
Title: Cauza T-216/18: Acțiune introdusă la 28 martie 2018 – Pozza/Parlamentul

201806010051915552018/C 211/332162018TC21120180618RO01ROINFO_JUDICIAL20180328262721Cauza T-216/18: Acțiune introdusă la 28 martie 2018 – Pozza/Parlamentul
 ---documentbreak--- C2112018RO2610120180328RO0033261272Acțiune introdusă la 28 martie 2018 – Pozza/Parlamentul
   (Cauza T-216/18)2018/C 211/33Limba de procedură: franceza
      Părțile
   
   
      Reclamant: Geoffray Pozza (Waldbillig, Luxemburg) (reprezentanți: S. Orlandi și T. Martin, avocați)
   
      Pârât: Parlamentul European
   
      Concluziile
   
   Reclamantul solicită Tribunalului:
   
            —
         
         
            să declare și să hotărască
            
                     —
                  
                  
                     anularea deciziei de a nu i se mai plăti indemnizația de expatriere de la 1 mai 2017;
                  
               
                     —
                  
                  
                     obligarea Parlamentului la plata cheltuielilor de judecată.
                  
               
      
      Motivele și principalele argumente
   
   În susținerea acțiunii, reclamantul invocă trei motive.
   
            1.
         
         
            Primul motiv întemeiat pe încălcarea articolului 4 alineatul (1) litera (a) din anexa VII la Statutul funcționarilor Uniunii Europene, întrucât Parlamentul ar fi interpretat eronat această dispoziție prin adoptarea deciziei de a nu mai plăti reclamantului indemnizația de expatriere
         
      
            2.
         
         
            Al doilea motiv întemeiat pe necompetența Parlamentului de a adopta decizia atacată, din moment ce transferul interinstituțional al unui funcționar nu ar constitui o nouă recrutare și, prin urmare, Parlamentul nu ar putea folosi ca pretext transferul reclamantului pentru a stabili, a doua oară, dreptul său la indemnizația de expatriere.
         
      
            3.
         
         
            Al treilea motiv întemeiat pe încălcarea principiului încrederii legitime precum și a deciziei anterioare a Curții de Conturi de stabilire a drepturilor reclamantului, în măsura în care orice act administrativ adoptat de o instituție s-ar bucura de o prezumție de legalitate, iar, în speță, decizia anterioară a Curții de Conturi ar fi conferit reclamantului încrederea legitimă în menținerea indemnizației de expatriere atâta timp cât continuă să fie repartizat în Luxemburg.